คือว่าหนูอายุ 14 อีกสามเดือน 15 ประจำเดือนครั้งแรกแล้วมันหายไปแบบหลายเดือนมากค่ะ แต่พอมาเป็นอีกมันก็มาพอหยุดก็หายไปเกิน1เดือนแต่ไม่ถึง3เดือน บางครั้งมา 4วันบางครั้งมา 6 วันค่ะแต่ว่า2วันที่เหลืมันเป็นเหมือนมันเหลือมันมีนิดเดียว เลยอยากทราบว่าทำไมเป็นเเบบนี้
สวัสดีค่ะ การมีประจำเดือนที่มีระยะห่างกันนานมากกว่า 1 เดือนในแต่ละรอบ อาจเกิดจากการที่รังไข่ยังทำงานได้ไม่สมบูรณ์ เนื่องจากยังอยู่ในช่วงวัยรุ่น และเพิ่งเริ่มมีประจำเดือนมาไม่นานดังนั้นหากประจำเดือนยังคงมาบ้าง ไม่ขาดหายไปนานเกิน 6 เดือน และเวลาประจำเดือนมา จะมานานตั้งแต่ 2-7 วัน ก็ถือว่ายังอยู่ในเกณฑ์ปกติในช่วงวัยรุ่นที่เพิ่งเริ่มมีประจำเดือนได้ค่ะ ซึ่งระยะห่างระหว่างรอบประจำเดือนอาจมีไม่สม่ำเสมอได้ และจำนวนวันที่ประจำเดือนมาก็ไม่จำเป็นต้องเท่ากันได้ค่ะแต่หากประจำเดือนขาดหายไปนานเกิน 6 เดือน อาจเกิดได้จาก1. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS) ผู้ที่เป็นโรคนี้มักมีรูปร่างอ้วนผิวมัน มีสิวเยอะ และมีขนดกมากกว่าผู้หญิงทั่วไป2. มีภาวะไทรอยด์เป็นพิษ แต่จะมีอาการอื่นๆ ร่วมด้วย เช่น น้ำหนักลด เหนื่อยง่าย ใจสั่น เป็นต้น3. เป็นเนื้องอกของต่อมใต้สมอง จะมีอาการปวดศีรษะและอาการผิดปกติของต่อมไร้ท่อต่างๆ ร่วมด้วยดังนั้นหากประจำเดือนขาดหายไปนานกว่า 6 เดือน จึงค่อยไปพบแพทย์เพื่อหาสาเหตุค่ะ